Panayiotou wil polisiedossier sienJayde Panayiotou en haar man Christopher. Foto: Facebook Christopher Panayiotou, wat van die moord op sy vrou beskuldig word, sal volgende week hoor of sy prokureurs gedeeltes van die polisiedossier mag sien. Panayiotou word daarvan beskuldig dat hy die moord op sy vrou Jayde, ŉ 29-jarige juffrou, in April vanjaar georkestreer het. Staatsadvokaat Marius Stander het Dinsdag in die hooggeregshof in Port Elizabeth gesê die ondersoek sal omstreeks Maart afgehandel wees en hy sal dan gewillig wees om aan die verdediging se versoek te voldoen. Hy wil egter nie gedeeltes van die dossier oorhandig voor die ondersoek afgehandel is nie, aangesien dit die ondersoek kan benadeel as sekere inligting uitlek. Die verdediging het versoek om die dossier te sien om ŉ aansoek om borgtog in te dien gebaseer op nuwe feite. Lees alle vorige berigte oor Jayde Panayiotou op Maroela Media. – TMG Digital/HeraldLIVE